**ELŐTERJESZTÉS**

**A KÉPVISELŐ-TESTÜLET**

**2019.január 17-i rendkivüli ülésére**

A napirendet tárgyaló ülés dátuma: 2019.01.17.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások**:

**3.Költségkihatások** és egyéb szükséges feltételeket, illetve megteremtésük javasolt forrásai:

*A képviselő-testület által biztosított költségvetési keret*

**4. Tényállás bemutatása:**

Telki község Önkormányzat képviselő-testülete 135/2018.X.05.) Öh. számú határozatával döntött arról, hogy a tervezett sportcsarnok beruházás mielőbbi megvalósítása érdekében egy gyorsabb és egyszerűbb eljárási folyamatban javasolja elkészíteni a Helyi Építési Szabályzat ( továbbiakban: HÉSZ ) módosítást, ezért a képviselő-testület kiemelt fejlesztési területnek nyilvánította a sportcsarnok megvalósítása kiépítése érdekében a Telki 731/22 hrsz-ú területét.

Döntött továbbá a testület arról is, hogy a készülő településrendezési eszközök lakossággal, érdekképviseleti-, civil- és gazdálkodó szervezetekkel történő egyeztetésének szabályait a településfejlesztéssel, településrendezési és településképi feladataival összefüggő partnerségi egyeztetés szabályairól szóló 10/2017. (V.02.) önkormányzati rendelet szerint határozza meg, és felkéri a főépítészt és a Polgármesteri Hivatalt, hogy az egyeztetési folyamat során az abban foglaltak szerint járjon el. A Kasib Mérnöki Iroda elkészítette a HÉSZ módosítás tervanyagát, amit partnerségi egyeztetésre bocsátott a képviselő-testület és az érintettek részére. A HÉSZ módosítás véleményezése és elfogadása a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Korm. rendelet (továbbiakban: Korm. r.) 32. § (6) bekezdés c.) pontja alapján tárgyalásos eljárásban történik, amennyiben a településrendezési eszköz készítése vagy módosítása a képviselő-testület döntésével kiemelt fejlesztési területté nyilvánított területen, beruházás megvalósítása miatt indokolt. A partnerségi eljárás során a tervanyaggal kapcsolatban észrevétel nem érkezett, így a képviselő-testület a partnerségi eljárás lefolytatását követően az anyagot tárgyalásos eljárás lefolytatása céljából megküldte az állami főépítész részére.

A partnerségi egyeztetés lezárását követően került sor a végső szakmai véleményezési szakasz lefolytatására. Az állami főépítész hatáskörben eljáró megyei kormányhivatal a kérelem beérkezésétől számított 5 napon belül kezdeményezte az egyeztető tárgyalást, amelyre a tárgyalás előtt legalább 8 nappal elektronikus úton meghívta – a településrendezési eszközök megküldésével párhuzamosan – a Korm. rendelet 9. mellékletben szereplő valamennyi államigazgatási szervet, az érintett területi és települési önkormányzatokat, valamint a partnerségi egyeztetés szerint az eljárásban érintett partnereket. A 2019. január 9-án tartott egyeztető tárgyaláson készült jegyzőkönyvben foglaltak alapján az állami főépítész a tervezett módosítás ellen kifogást nem emel.

Az egyeztető tárgyalásról készült jegyzőkönyvet és a módosítással kapcsolatos véleményeket lásd a mellékletben.

A településrendezési eszközök módosítása az állami főépítész hatáskörben eljáró megyei kormányhivatal végső szakmai véleményének birtokában hagyható jóvá (a végső szakmai véleményt lásd a mellékletben). Tervező a jóváhagyásra előkészített javított tervanyagot elkészítette. A Korm. rendelet 43. § (1) bekezdés c) pontja alapján a településrendezési eszközök az elfogadást követő napon hatályba léptethető.

Telki, 2019.január 15.

Deltai Károly

polgármester